43. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 212 της 9/15 Ιουν. 1995 (ΦΕΚ Α΄ 112) Εθνικό πρόγραμμα πληροφόρησης και εκπαίδευσης για τους Έλληνες τυφλούς. Έχοντας υπόψη: 1.Τις διατάξεις του άρθρ. 7 παρ. 3 του Νόμ. 1866/1989 «Ίδρυση Εθνικού Συμβουλίου Ραδιοτηλεοράσεως και παροχή αδειών για την ίδρυση και λειτουργία τηλεοπτικών σταθμών» (ΦΕΚ Α΄ 222), όπως τροποποιήθηκε με το άρθρ. 1 παρ. 9 του Νόμ. 2173/1933 (ΦΕΚ Α΄ 208). 2.Το άρθρ. 29Α, του Νόμ. 1558/1985 (Α΄ 137), το οποίο προσετέθη με το άρθρ. 27 του Νόμ. 2081/1992 (Α΄ 154). 3.Τις διατάξεις του Π.Δ. 181/94 «Συγκρότηση της Γενικής Γραμματείας Τύπου και Πληροφοριών σε Υπουργείο Τύπου και Μέσων Μαζικής Ενημέρωσης και καθορισμός των αρμοδιοτήτων του», (ΦΕΚ Α΄ 116). 4.Το γεγονός ότι από τις διατάξεις του παρόντος δ/τος προκαλείται δαπάνη σε βάρος του Κρατικού Προϋπολογισμού. 5.Το υπ’ αριθ. 110/1995 και 262/1995 πρακτικά επεξεργασίας του Συμβουλίου της Επικρατείας, μετά από πρόταση των Υπουργών Πολιτισμού και Τύπου και Μέσων Μαζικής Ενημέρωσης, αποφασίζουμε: Σύσταση και Συγκρότηση Επιτροπής Άρθρ.1.-Συνιστάται στο Υπουργείο Τύπου και Μέσων Μαζικής Ενημέρωσης Επιτροπή Ελέγχου εφαρμογής των διατάξεων του άρθρ. 7 παρ. 3 του Νόμ. 1866/1989 που αποτελείται από: α.Έναν υπάλληλο του Υπουργείου Τύπου και Μέσων Μαζικής Ενημέρωσης. β.Έναν υπάλληλο του Υπουργείου Πολιτισμού. γ.Έναν υπάλληλο του Υπουργείου Οικονομικών. δ.Έναν κοινό εκπρόσωπο του Πανελληνίου Συνδέσμου Τυφλών (ΠΣΤ), του Κέντρου Εκπαιδεύσεως και Αποκαταστάσεως Τυφλών (ΚΕΑΤ) και της Εθνικής Συνομοσπονδίας Ατόμων με Ειδικές Ανάγκες (ΕΣΑΕΑ). ε.Έναν κοινό εκπρόσωπο των ιδιωτικών τηλεοπτικών σταθμών εθνικής εμβέλειας. 2.Ο Πρόεδρος και τα μέλη της Επιτροπής με τους αναπληρωτές τους ορίζονται για μία τριετία με απόφαση του Υπουργού Τύπου και Μέσων Μαζικής Ενημέρωσης. Τα μέλη υποδεικνύονται με τους αναπληρωτές τους από τους αρμόδιους υπουργούς ή τους αντίστοιχους φορείς. Σελ. 282,674 Τεύχος 1286-Σελ.24 Πρόεδρος ορίζεται ο υπάλληλος του Υπουργείου Τύπου και ΜΜΕ. Οι υπό στοιχ. δ΄ και ε΄ κοινοί εκπρόσωποι υποδεικνύουν μέσα σε εύλογο χρονικό διάστημα που τάσσει με την πρόσκλησή του ο Υπουργός Τύπου και ΜΜΕ. 3.Σε περίπτωση που παρέλθουν άπρακτες οι προθεσμίες αυτές η Επιτροπή συνεδριάζει νόμιμα χωρίς την παρουσία των εκπροσώπων υπό στοιχ. δ΄ και ε΄. Με τη σύνθεση αυτή η Επιτροπή καθορίζει ποίος εκ των αδειούχων τηλεοπτικών σταθμών εθνικής εμβέλειας του στοιχ. ε΄ και ποίος εκ των φορέων του στοιχ. δ΄ της παρ. 1 του παρόντος άρθρου θα ορίσει εκπρόσωπο στην Επιτροπή. 4.Σε περίπτωση αποχωρήσεως μέλους της Επιτροπής για οποιονδήποτε λόγο, αντικαθίσταται κατά τον ίδιο τρόπο για τον υπολειπόμενο χρόνο της θητείας του. Άρθρ.2.-1.Επιτροπή συνεδριάζει νομίμως εφόσον παρίστανται τα υπό στοιχ. α, β και γ της παρ. 1 του προηγούμενου άρθρου μέλη της, τακτικά ή αναπληρωματικά, και αποφασίζει με την απόλυτη πλειοψηφία των μελών της. 2.Ο Πρόεδρος συγκαλεί την Επιτροπή σε τακτική συνεδρίαση μία φορά το μήνα και σε έκτακτη όποτε κρίνει τούτο σκόπιμο ή αναγκαίο ή κατόπιν αιτήσεως τουλάχιστον τριών μελών της. 3.Ο Πρόεδρος, ο Γραμματέας, τα μέλη και οι αναπληρωτές τους λαμβάνουν αποζημίωση, κατά συνεδρίαση, που ορίζεται με απόφαση του Υπουργού Τύπου και Μέσων Μαζικής Ενημέρωσης. Το ποσό της αποζημίωσης αναλαμβάνεται από τον ειδικό τραπεζικό λογαριασμό στον οποίο κατατίθεται το εισφερόμενο από τους ιδιωτικούς τηλεοπτικούς σταθμούς ποσόν. 102 18.Κ.α.43 Υπουργείο Τύπου και Μ.Μ.Ε Γραμματεία Άρθρ.3.-Γραμματέας της Επιτροπής ορίζεται μόνιμος υπάλληλος του Υπουργείου Τύπου και ΜΜΕ με απόφαση του Υπουργού. Με την ίδια απόφαση ορίζεται και ο αναπληρωτής του Γραμματέα. Αρμοδιότητες Επιτροπής Άρθρ.4.-Έργο της Επιτροπής είναι ο έλεγχος της εφαρμογής των διατάξεων της παρ. 3 του άρθρ. 7 του Νόμ. 1866/1989. Ειδικότερα: α)Υπολογίζει το ύψος του ποσού που οφείλει να διαθέτει κάθε επιχείρηση ιδιωτικού δικαίου τηλεοπτικού σταθμού κατ’ εφαρμογή των διατάξεων της παρ. 3 του άρθρ. 7 του Νόμ. 1866/1989, όπως αυτή ισχύει. β)Συντάσσει πράξεις καταλογισμού με την οποία θέτει προθεσμία καταβολής του παραπάνω ποσού από τις Εταιρείες ιδιωτικών τηλεοπτικών σταθμών (υπόχρεους). γ)Κατανέμει τα ποσά που συγκεντρώνονται κάθε χρόνο στους δικαιούχους (ΠΣΤ, ΚΕΑΤ). δ)Μεριμνά για την κατάθεση των ποσών αυτών σε ειδικό λογαριασμό καταθέσεων στην Εθνική Τράπεζα της Ελλάδος. ε)Ελέγχει την τήρηση της προβλεπομένης διαδικασίας σχετικά με τη διάθεση του ποσού με βάση τα υποβαλλόμενα σε αυτή παραστατικά στοιχεία από τους δικαιούχους (ΠΣΤ και ΚΕΑΤ). Διαδικασία Υπολογισμού Άρθρ.5.-Το ακριβές ποσόν, το οποίο οφείλει να διαθέτει ετησίως κάθε Εταιρεία ιδιωτικού δικαίου τηλεοπτικού σταθμού, κατ’ εφαρμογή του άρθρ. 7 παρ. 3 του Νόμ. 1866/1989, υπολογίζεται από την Επιτροπή σε συνεργασία με τους νόμιμους εκπροσώπους και τους ελεγκτές των οικονομικών χρήσεων των υποχρέων τηλεοπτικών σταθμών. Ο υπολογισμός αυτός γίνεται με βάση τους δημοσιευόμενους ισολογισμούς κάθε Εταιρείας ιδιωτικού τηλεοπτικού σταθμού για τη χρήση του προηγούμενου οικονομικού έτους. Η διαδικασία αυτή πρέπει να ολοκληρωθεί μέσα σε 30 ημέρες από τη δημοσίευση των παραπάνω ισολογισμών. Τα ακριβή ποσά που προκύπτουν από τον υπολογισμό αυτό αναγράφονται σε ειδική έκθεση της Επιτροπής που κοινοποιείται στους ενδιαφερόμενους φορείς (ΚΕΑΤ και ΠΣΤ). Τρόπος καταβολής Άρθρ.6.-Η Επιτροπή συντάσσει πράξη καταλογισμού με την οποία επιβάλλει στους υποχρέους να καταβάλλουν τμηματικά σε τρεις τετραμηνιαίες δόσεις το καταλογιζόμενο ποσόν. Η επιτροπή με απόφασή της μετά από αίτηση των ενδιαφερομένων τηλεοπτικών σταθμών μπορεί να αυξάνει τις δόσεις και να προβαίνει σε όλους τους αναγκαίους διακανονισμούς για την καταβολή των οφειλομένων ποσών, μέσα πάντοτε στο επόμενο έτος από εκείνο της χρήσης την οποία αφορά ο καταλογισμός. Υλοποίηση Προγράμματος Άρθρ.7.-Τα ποσά της προηγούμενης παραγράφου διατίθενται για την ανάπτυξη και εφαρμογή εθνικού προγράμματος που αποσκοπεί στην κάλυψη των αναγκών εκπαίδευσης και πληροφόρησης των τυφλών μαθητών και φοιτητών μέσα στα πλαίσια των δραστηριοτήτων του ΚΕΑΤ, καθώς και στην παροχή γενικοτέρων υπηρεσιών και πληροφόρησης εγκυκλοπαιδικής παιδικής μόρφωσης στους, Έλληνες τυφλούς από τον ΠΣΤ και ιδίως για την: α)Διαμόρφωση και οργάνωση χώρων για την κάλυψη των στεγαστικών αναγκών του ΠΣΤ και του ΚΕΑΤ. β.Οργάνωση και λειτουργία υπηρεσιών κατάλληλα εξοπλισμένων σε περιφερειακό και τοπικό επίπεδο για την εξυπηρέτηση των δραστηριοτήτων του ΠΣΤ. γ.Ενίσχυση της εκδοτικής δραστηριότητας του ΠΣΤ. δ.Προετοιμασία και εισαγωγή ειδικών μεθόδων διδασκαλίας και εκμάθησης της εκπαιδευτικής ύλης σε όλες τις βαθμίδες εκπαίδευσης με την συνεργασία του ΚΕΑΤ και των αρμοδίων κρατικών φορέων. ε.Εκπόνηση και υλοποίηση ειδικών προγραμμάτων από τον ΠΣΤ που αποβλέπουν στην ομαλή κοινωνική ένταξη των Ελλήνων τυφλών. στ.Ανάπτυξη και οργάνωση υπηρεσιών επαγγελματικού προσανατολισμού. ζ.Εκπαίδευση και αξιοποίηση ατόμων με ειδικές γνώσεις στον τομέα της κινητικότητας και στις δεξιότητες της καθημερινής διαβίωσης σε συνεργασία του ΠΣΤ με ευρωπαϊκούς ή διεθνείς φορείς. η.Οργάνωση και λειτουργία δικτύου ηλεκτρονικών υπολογιστών σε τοπικό και εθνικό επίπεδο για την παροχή πληροφοριών προς τα μέλη του ΠΣΤ και του ΚΕΑΤ αλλά και προς το ευρύτερο κοινό. θ.Οργάνωση και λειτουργία δικτύου συλλογής και παροχής πληροφοριών μέσα στα πλαίσια των δραστηριοτήτων του ΠΣΤ για την συστηματική και επιστημονική παρακολούθηση των εξελίξεων που αφορούν τους τυφλούς σε εθνικό ευρωπαϊκό και διεθνές επίπεδο. ι.Ανάπτυξη και οργάνωση Τράπεζας Πληροφοριών και Υπηρεσίας Στατιστικών Στοιχείων μέσα στα πλαίσια δράσης του ΠΣΤ. Έλεγχος Άρθρ.8.-1.Κάθε χρόνο το ΚΕΑΤ και ο ΠΣΤ καταθέτουν στην Επιτροπή πλήρη φάκελο με όλα τα σχετικά παραστατικά στοιχεία προκειμένου αυτή να διαπιστώσει τον τρόπο αξιοποίησης των κονδυλίων που διατέθηκαν στους φορείς αυτούς στο πλαίσιο του παρόντος δ/τος. Σε περίπτωση που τα προσκομιζόμενα στοιχεία δεν είναι επαρκή προκειμένου η Επιτρο(Μετά τη σελ. 282,674)Σελ. 282,675 Τεύχος 1286-Σελ.25 103 Υπουργείο Τύπου και Μ.Μ.Ε 18.Κ.α.43 πή να προβεί στον απαιτούμενο έλεγχο μπορεί να ζητήσει τον διορισμό ελεγκτών από τα Υπουργεία Υγείας και Πρόνοιας και Οικονομικών. 2.Σε περίπτωση που οι επιχειρήσεις ιδιωτικών τηλεοπτικών σταθμών (υπόχρεοι) δεν κατέβαλαν το οφειλόμενο ποσόν η Επιτροπή ζητά από το Εθνικό Συμβούλιο Ραδιοτηλεοράσεως την επιβολή των διοικητικών κυρώσεων της Ραδιοτηλεοπτικής Νομοθεσίας. Οι κυρώσεις αυτές είναι ανεξάρτητες από κάθε άλλη ευθύνη του σταθμού και της αντίστοιχης επιχείρησης. Άρθρ.9.-Η ισχύς του παρόντος Προεδρικού Δ/τος αρχίζει από τη δημοσίευσή του στην Εφημερίδα της Κυβερνήσεως. 